Diari Oficial de la Generalitat Valenciana


Sumari del DOGV 275, del 29-07-1985 (1985/804718)

DECRET 94/1985, de 25 de juny, del Consell de la Generalitat Valenciana, pel qual s'aprova la nova denominació del Col.legi Oficial d'Arquitectes de la Comunitat Valenciana .
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/06/25/94/dof/vci/html**

### Dades del document

Número de DOGV
:   275

Data del DOGV
:   29-07-1985

Secció del DOGV
:   DISPOSICIONS GENERALS

Número del document
:   1985/804718


Data del document
:   25-06-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decret 94/1985, de 25 de juny, del Consell de la Generalitat Valenciana, pel qual s'aprova la nova denominació del Col.legi Oficial d'Arquitectes de la Comunitat Valenciana.  
L'article 31.22 de l'Estatut d'autonomia de la Comunitat Valenciana atribueix a la Generalitat Valenciana competència exclusiva en matèria de Col·legis Professionals, sense perjudici del que disposen els articles 36 i 139 de la Constitució.  
Mitjançant el Reial Decret 2089/1983, de 29 de juny, van ser traspassades a la Comunitat Valenciana les funcions de l'Administració de l'Estat en matèria de Col·legis Oficial o Professionals, i s'assignaren les funcions contingudes en aquest a la Conselleria d'Obres Públiques, Urbanisme i Transports mitjançant Decret de la Presidència de la Generalitat 107/1983, de 15 de setembre.  
El fonamental canvi impulsat per la Constitució en la configuració de l'Estat, que s'ha estructurat en Comunitats Autònomes ha desencadenat com una conseqüència lògica i inevitable l'adaptació dels àmbits dels Col·legis Professionals a aquesta nova estructuració de l'Estat.  
En aquest sentit, la pròpia Junta de Govern del Col·legi Oficial d'Arquitectes de València sol·licità el 25 de gener de 1985 el canvi de l'actual nom del Col·legi per el de Col·legi Oficial d'Arquitectes de la Comunitat Valenciana, canvi, com s'ha dit, plenament justificat per les raons exposades.  
En atenció d'aquest motius i havent-se acreditat el compliment de les prescripcions exigides en la legislació vigent, a proposta del Conseller d'Obres Públiques, Urbanisme i Transports i amb la deliberació prèvia del Govern Valencià, en la seua reunió del dia 25 de juny de 1985,  
DECRETE:  
Article primer  
L'actual Col·legi Oficial d'Arquitectes de València es denominarà Col·legi Oficial d'Arquitectes de la Comunitat Valenciana.  
Article segon  
L'àmbit de jurisdicció del Col·legi Oficial d'Arquitectes de la Comunitat Valenciana s'extén a les Províncies d'Alacant, Castelló i València.  
El Col·legi tindrà Delegacions Provincials a la capital de cadascuna.  
DISPOSICIO DEROGATORIA  
Queden derogades totes les normes i disposicions que s'oposen al que disposa aquest Decret.  
DISPOSICIO FINAL  
Aquest Decret entrarà en vigor l'endemà de la publicació en el Diari Oficial de la Generalitat Valenciana.  
València, a 25 de juny de 1985  
El Conseller d'Obres Públiques, Urbanisme i Transports,   
VICENT LLOMBART I ROSA  
El President de la Generalitat,   
JOAN LERMA I BLASCO


Còpia Permalink ELI